
|  |  |  |
| --- | --- | --- |
| Description: eu_flag_1  **Финансирано от Европейския съюз**  **СледващоПоколениеЕС** | **План за възстановяване и устойчивост** | **Преглед на изображението източник**  **Република България** |



**Б Ъ Л Г А Р С К А А К А Д Е М И Я Н А Н А У К И Т Е**

*1040 София, ул. “15 ноември” № 1 (+359 2 979 5 203)* [*http://www.bas.bg*](http://www.bas.bg)

**ПОКАНА**

**за номиниране на членове на**

**Научно-иновационни съвети**

В изпълнение на инвстиция C2I2 „Повишаване на иновационния капацитет на Българската академия на науките (БАН) в сферата на зелените и цифровите технологии“ по Компонент 2 „Научни изследвания и иновации“ на Националния план за възстановяване и устойчивост е планирано да се сформират три **Научно-иновационни съвета** в следните тематичните области:

* ***Съвет по иновативни материали и зелени технологии,***
* ***Съвет по ресурсна ефективност и кръгова икономика,***
* ***Съвет по информационни и комуникационни технологии***.

Предвидено е всеки Научно-иновационен съвет да бъде седемчленен с балансиран състав по отношение на участието на жени и мъже. В състава си Научно-иновационните съвети следва да включват изявени учени в съответната тематична област, както и представители на бизнеса и професионални/браншови организации от сектори относими към тематичните области. Трите Научно-иновационни съвета ще играят ключова роля при изпълнението на инвестицията, както и за създаването на институционални инструменти и среда за ефективна връзка между БАН и бизнеса с оглед ускорено прилагане на иновации в икономиката. Функции на съветите:

* Идентифициране и картографиране на иновационния потенциал на БАН;
* Подпомагане създаването на вътрешноакадемични и национални научно-изследователски и иновацион­ни мрежи;
* Съгласуване на актуализирани и разработени вътрешно-нормативни документи и документи, насърчаващи самостоятелните звена на БАН да работят и се развиват в области, свързани с интелектуалната собственост, технологичния трансфер и комерсиализацията на научните резултати
* Подпомагане на подготовката на пакета от документи за участие в процедури за предоставяне на средства чрез подбор;
* Оценка, класиране и контрол по изпълнението на проектни предложения за иновационни разработки;
* Оценка на проектните предложения за следдипломни и постдокторантски програми;
* Разглеждане и оценка на предложения за подпомагане на защитата на интелектуална собственост;
* Одобряване кандидати за специализации в международни центрове и на кандидати за участието в международни научни форуми;
* Обсъждане и одобряване на предложения за привличане на чуждестранни специалисти;
* Определяне на програми на новите докторантски курсове;
* Одобряване на заявките за информационно осигуряване;
* Организиране на международни научни форуми в страната (планирано е всеки научно-иновационен съвет да организира по един форум)

Дейността на Научно-иновационните съвети ще бъде подпомагана от рецензенти. За работата си членовете на Научно-иновационните съвети, както и рецензентите към тях, ще получават възнаграждения.

Предвижда се Научно-иновационните съвети да продължат да функционират и след приключване на проекта, което ще допринесе за устойчивостта на дейностите.

Предприятията или други юридически лица (например браншови или професионални организации), чиито служители участват като членове на Научно-иновационните съвети или други органи на управление на БАН, няма да имат преференциален достъп до научните резултати, получени в изпълнение на планираните дейности по проекта.

Изисквания към членовете на Научно-иновационните съвети:

* Академичният състав на съветите ще бъде от хабилитирани учени в съответната област на компетентност. Минимално изискване: да отговарят на минималните национални изисквания за заемане на академична длъжност „доцент“ в съответното професионално направление съгласно ЗРАСРБ. При избора ще се взимат под внимание и допълнителни критерии: международно видима публикационна продукция; (съ)авторство на патенти и полезни модели; ръководство/участие в проекти с национално/европейско/ международно финансиране; ръководство на докторанти; членство в програмни комитети и оценителни комисии; други участия в оценяване на научноизследователски и иновационни дейности.

Не могат да бъдат номинирани членове на ръководството на БАН, Управителния съвет на БАН, както и директори, зам.-директори и научни секретари на научни звена на БАН.

* Членовете на Научно-иновационните съвети от средите на бизнеса трябва да са изявени професионалисти с управленски опит в съответния сектор. При избора ще се взимат под внимание и допълнителни критерии: членство в клъстери и професионални организации/съюзи; (съ)авторство на патенти и полезни модели; ръководство/участие в проекти с национално/европейско/ международно финансиране; ръководство на докторанти и дипломанти; участие в програмни/оценителни комитети и комисии за разработване/ управление/оценяване на секторни политики и иновационни дейности.

**Необходими документи за кандидатстване:**

1. Писмо за номинация (свободен текст с посочени данни за контакт и тематичната област на съвета)
2. Заявление от лицето, че е съгласно да бъде номинирано (по образец)
3. Автобиография (CV);
4. Информационна карта (по образец)

**Номиниращи организации:**

* + Научни звена на БАН, ВУ и други научни организации
  + БСК, професионални и браншови организации и асоциации
  + Предприятия/клъстери

Документите с подписаната номинация с електронен подпис или сканираноно копие (Приложение 1 и Приложение 2) се изпращат по електронна поща до следния адрес: : [pvu\_ban@cu.bas.bg](mailto:pvu_ban@cu.bas.bg)

Краен срок за изпращане на документите: **08 март 2023 г**. Личните данни, събрани в рамките на настоящата покана ще бъдат обработвани в съответствие с нормативните актове засягащи защитата на личните данни.

**Етапи на процедурата:**

1. Разглеждане на документите на номинираните за членове на Научно-иновационни съвети съгласно картата за оценка (Периложение 3) от комиия за оценка и класиране на постъпилите номинации. Комисията представя доклад до Председателя на БАН с предложение за състава на Научно-иновационните съвети.
2. Съставът на Научно-иновационните съвети се утвърждава от Управителния съвет на БАН
3. Списък с членовете на трите Научно-иновационните съвети се публикува на електронната страница на страницата на БАН на адрес: [www.bas.bg](http://www.bas.bg) (рубрика Дейности/Проекти на БАН по Националния план за възстановяване и устойчивост)

***Приложения:***

|  |  |
| --- | --- |
| Приложение 1 | Заявление за участие в научно-иновационен съвет |
| Приложение 2 | Информационна карта за член на научно-иновационен съвет |
| Приложение 3 | Карта за оценка за член на научно-иновационен съвет |
| Приложение 4 | Декларация при назначаване |